
			Система за управление на качеството съгласно ISO 9001:2015









З А П О В Е Д

                                                 № РД-05 - 355/07.10.2026г.       /                   г.
гр.Костинброд

На основание чл. 44, ал. 1,т.8 и ал.2  от Закона за местното самоуправление и местната администрация /ЗМСМА/, Раздел II- Предизборна агитация от Глава XII на Изборния кодекс и като взех предвид предоставената ми информация от кметовете на кметства и кметските наместници за актуалните позиции за разполагане на агитационните материали, 
 


НАРЕЖДАМ:


           1. Определям местата за поставяне на плакати, реклами, обръщения и други агитационни материали за насрочените избори за президент и вицепрезидент на Република България на  25 октомври  2026 година, както следва:
            1.2. За гр. Костинброд:
· информационните табла до спирките на автобусния транспорт.
           1.2. За селата на територията на община Костинброд:
· с. Петърч:
информационното табло до спирката на автобусния транспорт в началото на селото;
информационното табло на ъгъла на ул. „Капитан Петко войвода“ и ул. „Хан Аспарух“;
информационното табло пред сградата на кооперацията;
· с. Голяновци – на информационното табло на площада;
· с. Драговищица – на информационните  табла до автобусните спирки;
· с. Градец – на информационното табло на площада;
· с. Опицвет – на информационното табло на площада;
информационно табло до автобусната спирка;
· с. Богьовци – на информационното табло до автобусната спирка;
· с. Безден – на информационното табло на площада;
· с. Бучин проход – на информационното табло до автобусната спирка;
· с. Дръмша – на информационното табло пред кметството и до автобусната спирка;
· с. Чибаовци – на информационното табло пред кметството;
· с. Дреново – на информационното табло до автобусната спирка;




· с. Понор – на информационното табло пред градинката.
            2. Забранявам на основание чл.182 от Изборния кодекс използването на общинския транспорт за предизборна агитация, както и на имоти общинска собственост, независимо от съгласието на концесионери или наематели. Не допускам предизборна агитация в общинските учреждения, институции и предприятия и в търговските дружества с повече от 50 на сто общинско участие в капитала.
            3. Забранява се поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването.
            4. Забранява се поставянето на предизборни агитационни материали извън предизборната кампания.
            5. Не се допуска предизборна агитация 24 часа преди изборния ден и в изборния ден.
            6. Забранявам, до приключване на изборния ден, унищожаването и заличаването на агитационни материали, поставени в съответствие с Изборния кодекс и тази заповед.
            7.Забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и на материали, които накърняват добрите нрави, честта и доброто име на кандидатите. В агитационните материали се забранява използването на герба или знамето на Република България или на чужда държава, както и на релегиозни знаци или изображения.
            8. Задължавам всички политически сили/ политически партии, коалиции от партии и инициативни комитети/ на основание чл.186, ал.3 от Изборния кодекс в 7-дневен срок след изборния ден да премахнат поставените от тях агитационни материали.

            При неизпълнение на задълженията по чл. 186, ал.3 и чл.185 от Изборния кодекс ще се налагат санкции, съгласно чл.472 и чл.473 от Изборния кодекс.

            Заповедта да се обяви на интернет страницата на общината, на информационното табло и сведена до знанието на кметовете и кметските наместници, ръководителя на Общински инспекторат – Костинброд и местните ръководства на парламентарно представените партии и коалиции.

            Контрол по изпълнение на заповедта възлагам на директора на дирекция „ТТО и ОПиП, Обществен ред и сигурност“, ръководителя на Общински инспекторат – Костинброд и начаника на РУ на МВР – Костинброд.

            Копие от заповедта да се връчи на Районната избирателна комисия  на Софийска област, Областна администрация на Софийска област и началника на РУ на МВР – Костинброд  за сведение и изпълнение.


ТРАЙКО МЛАДЕНОВ  
Кмет на община Костинброд
[bookmark: _GoBack]Изготвил: Валя Иванова – секретар на Община Костинброд

image1.jpeg
mn///





